1. pielikums
Iepirkumam Nr. CNP/2026/71

TEHNISKĀ SPECIFIKĀCIJA 
Iepirkumam “Informatīvā izdevuma “Cēsu Novada Vēstis” sagatavošana, maketēšana un korektūra”, 
Identifikācijas Nr. CNP/2026/71

Cēsu novada pašvaldības informatīvā izdevuma “Cēsu Novada Vēstis” maketa sagatavošana un iesniegšana digitālā formā Pasūtītājam – Cēsu novada pašvaldībai.
	DARBS
	PRASĪBAS

	1. Mērķis un sasniedzamais galarezultāts
	1.1. Cēsu novada pašvaldības aktualitāšu (saistošo noteikumu, lēmumu, domes un komiteju sēžu u.c.) atspoguļošana, informācijas, tekstu un attēlu apstrāde bezmaksas izdevuma “Cēsu Novada Vēstis” vajadzībām un izdevuma maketēšana.
1.2. Kvalitatīva un saturā bagāta Cēsu novada pašvaldības oficiālā viedokļa atspoguļošana korektā un literārā latviešu valodā. 
1.3. Pasūtītājs saņem kvalitatīvi sagatavotus rakstus un maketus.

	2. Prasības attiecībā pret Pretendentu
	2.1. Pieredze laikrakstu un izdevumu maketēšanā.
2.2. Izpratne par pašvaldības darbu un funkcijām.
2.3. Spēja, pēc pasūtītāja pieprasījuma, operatīvi sagatavot rakstus, intervijas, reportāžas, fotoreportāžas par norisēm Cēsu novadā (Amatas pagasts, Cēsu pilsēta, Drabešu pagasts, Dzērbenes pagasts, Inešu pagasts, Jaunpiebalgas pagasts, Kaives pagasts, Liepas pagasts, Līgatnes pilsēta, Līgatnes pagasts, Mārsnēnu pagasts, Nītaures pagasts, Priekuļu pagasts, Raiskuma pagasts, Skujenes pagasts, Stalbes pagasts, Straupes pagasts, Taurenes pagasts, Vaives pagasts, Vecpiebalgas pagasts, Veselavas pagasts, Zaubes pagasts, Zosēnu pagasts).
2.4. Spēja klātienes intervijas, reportāžas, fotoreportāžas nodrošināt vismaz 24 stundu laikā pēc Pasūtītāja pieprasījuma.
2.5. Darbu izpildei izmanto savu transporta līdzekli.
2.6. Pieredze darbā ar Adobe Indesign, Photoshop un Illustrator vai līdzvērtīgām datorprogrammām.

	Darba apjoms: 

3. Minimālās prasības attiecībā uz pasūtījumu, tā sniegšanā izmantojamām metodēm, resursiem, t.sk., materiāliem
	3.1. Izdevuma valoda – latviešu.
3.2. Izdevuma izdošanas periodiskums – 12 (divpadsmit) reizes, reizi mēnesī, sākot no 2026. gada augusta līdz 2026. gada augustam.
3.3. Izdevumā Pretendentam patstāvīgi jāapkopo Cēsu novada pašvaldības aktualitātes un oficiālā informācija noteiktā laika periodā, jāapstrādā atbilstoši izdevuma specifikai, piemērojot rakstu apjomu un stilu.
3.4. Ja vien izdevumam paredzētos materiālus nav veidojis Pretendents, Pasūtītāja sniegtā informācija maketēšanai, teksta apstrādei un korektūrai,  foto un citi informatīvie materiāli tiek saņemti no Cēsu novada pašvaldības Centrālās administrācijas Komunikācijas un klientu servisa pārvaldes pārstāvja.
3.5. Pēc ne vēlāk kā 24 (divdesmit četras) stundas iepriekš sniegta norādījuma no Cēsu novada pašvaldības Centrālās administrācijas Komunikācijas un klientu servisa pārvaldes pārstāvja, Pretendents veic klātienes reportāžas (raksts un foto) no Cēsu novadam nozīmīgiem notikumiem jebkur Cēsu novada teritorijā un sagatavo tās Izdevumam. Skaits – līdz 10 (desmit) klātienes reportāžām mēnesī.
3.6. Pretendentam jāveic visi teksta maketēšanas, korektūras (gramatikas, stilistikas labošana), apstrādes (tekstu īsināšana izdevuma formātam, pielāgošana maketa vizuālajai saskaņai), fotogrāfiju un citu ilustratīvo materiālu apstrādes un citi darbi atbilstoši informatīvā izdevuma saturiskajai koncepcijai un grafiskā maketa lietošanas instrukcijai – viens izdevums ne mazāk kā 16 (sešpadsmit) lappušu apjomā A3 formātā.
3.7. Izstrādāto izdevuma maketu un noformējumu saskaņo ar Pasūtītāju pārstāvi tā norādītajā laikā.
3.8. Pasūtītāja iesniegtajos tekstos, fotogrāfijās un ilustratīvajos materiālos netiek pieļauti ar Pasūtītāju nesaskaņoti labojumi.

	4. Prasības (īpatnības) attiecībā uz pasūtījumu un saņemšanu
	4.1. Autortiesību ievērošana.
4.2. Pretendents ir atbildīgs par tehniskajām kļūdām, neprecizitātēm un cita veida nepilnībām sagatavotajā izdevuma maketā.
4.3. Piegāde Pasūtītājam uz Pasūtītāja norādīto e-pasta adresi.


* Pasūtītājam ir tiesības vienpusēji veikt izmaiņas līgumā: izdošanas biežumā, lapu apjomā un krāsu salikumā, brīdinot vienu nedēļu iepriekš, ja nepieciešams – noslēdzot papildu vienošanos.

Tehniskā specifikācija aktualizēta 2026. gada jūnijā



